హేమా మాలిని
తమిళనాడులోని అమ్మన్ కుడీలో 16 అక్టోబరు 1948న జన్మించారు హేమా. ఆమె పూర్తి పేరు హేమా మాలిని చక్రవర్తి. హేమా తల్లి జయలక్ష్మి చక్రవర్తి సినీ నిర్మాత, ఆమె తండ్రి పేరు వి.ఎస్.ఆర్.చక్రవర్తి. ఈ దంపతుల మూడో సంతానం హేమా. చెన్నైలోని ఆంధ్ర మహిళా సభలోనూ, డి.టి.ఇ.ఎ మందిర్ మార్గ్ లోనూ విద్యాభ్యాసం చేసిన ఆమె 12 తరగతితో చదువు ఆపేసి, సినిమాల్లోకి వచ్చేశారు.
గీతాంజలి (నటి)
గీతాంజలి 1960వ దశకములో పేరొందిన తెలుగు సినిమా నటి. గీతాంజలి దక్షిణ భారత భాషలన్నింటితో పాటు హిందీ సినిమాలలో కూడా నటించింది. ప్రధానంగా తెలుగు, తమిళంలో నటించిన గీతాంజలి కన్నడలో రెండు సినిమాలు, మలయాళంలో మూడు సినిమాలు మరియు ఒక డజనుకు పైగా హిందీ సినిమాలలోనూ నటించింది. ఈమె అసలు పేరు మణి. పారస్ మణి అనే హిందీ చిత్రంలో పనిచేస్తుండగా ఆ చిత్ర నిర్మాతలు లక్ష్మీకాంత్-ప్యారేలాల్ సినిమా టైటిల్లోనూ మణి ఉంది కాబట్టి ఈమెకు గీతాంజలి అని నామకరణం చేశారు. ఆ పేరు సినీరంగంలో అలానే స్థిరపడిపోయింది. సహనటుడు రామకృష్ణను వివాహమాడి చిత్రరంగం నుండి నిష్క్రమించింది. వివాహం కాకముందు రామకృష్ణ, గీతాంజలి కలిసి కొన్ని సినిమాలలో నటించారు.
గీతాంజలి 2009 ఆంధ్రప్రదేశ్ శాసనసభ ఎన్నికల సందర్భంగా తెలుగుదేశం పార్టీలో చేరింది.